《题文公书光风霁月四大字平章燕公将搆亭滦阳以此为扁 其一》
明代·郑潜

行乐归沂上，阳和满座中。精神秋沆瀣，胸次玉玲珑。

草色浮窗动，花阴上几浓。乾坤清淑气，分付在吾躬。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。